
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 848 

22 Σεπτεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση καθορισμού Οριογραμμής τμήματος Ρέμα¬ 
τος στην περιοχή «Νταμάνι», Δήμου Καμποχώρων 


Χίου. 1 

Έγκριση τροποποίησης εγκεκριμένου σχεδίου πόλεως 
Τριπόλεως στα Ο.Τ. 738-739. 2 


ΑΠΟΦΑΣΕΙΣ 

Αριθ. 697 (1) 

Έγκριση καθορισμού Οριογραμμής τμήματος Ρέματος 
στην περιοχή «Νταμάνι», Δήμου Καμποχώρων Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το Ν. 3200/1955 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα. 

2. Τις διατάξεις του Π.Δ. 39/1983 περί μεταβιβάσεως 
αρμοδιοτήτων του Υπουργού Δημ. Έργων στις Περιφε¬ 
ρειακές Υπηρεσίες. 

3. Τις διατάξεις του άρθρου 66 του Ν. 1622/1986 «περί 
Τοπικής Αυτοδιοίκησης, Περιφερειακής Ανάπτυξης και 
δημοκρατικού προγραμματισμού» όπως αντικαταστάθη- 
καν με τις διατάξεις της παρ. 5 του άρθρου 33 του 
Ν. 1832/1989. 

4. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την 33/1998 εγκύκλιο του Υ.ΠΕ.ΧΩ.Δ.Ε. «Αστυνόμευ¬ 
ση ρεμάτων και συντήρηση αντιπλ/κών έργων». 


6. Το ΝΈ010/2002 «Εναρμόνιση του Ν. 1650/1988 με τις 
οδηγίες 97/11 ΕΈ και 96/61 ΕΈ διαδικασία οριοθέτησης 
και ρυθμίσεις θεμάτων για τα υδατορέματα και άλλες δια¬ 
τάξεις». 

7. Το από 29.6.200 απόσπασμα από την με αρ. 9/2004 
της συνεδρίασης του Δημοτικού Συμβουλίου του Δήμου 
Καμποχώρων (αρ. απόφασης 133/26.9.2003) που αποφα¬ 
σίζει κατά πλειοψηφία να εγκρίνει τη γνωμοδότηση για 
τον καθορισμό της Οριογραμμής τμήματος Ρέματος στην 
περιοχή «Νταμάνι», του Δήμου, σύμφωνα με το από Ιούνιο 
2004 Τοπογραφικό διάγραμμα του Τοπογράφου Μηχανι¬ 
κού Ράμου Βασιλείου. 

8. Το από 17.8.2004/αρ.πρωτ. 9860 έγγραφο της ΔΤΥΝΑ 
Χίου που μας συμπλήρωσε το φάκελο της οριοθέτησης 
του ρέματος με την Περιβαλλοντική έκθεση. 

9. Το από 2.9.2004/αρ. πρωτ. 10461 έγγραφο της ΔΤΥ¬ 
ΝΑ Χίου που μας απέστειλε σε σμίκρυνση διαστάσεων Α3 
και Α4 τα εγκεκριμένα τοπογραφικά διαγράμματα της 
οριοθέτησης του ρέματος στην περιοχή «Νταμάνι» του 
Δήμου Καμποχώρων Χίου, αποφασίζουμε: 

Εγκρίνουμε τον καθορισμό της Οριογραμμής τμήματος 
Ρέματος στην περιοχή «Νταμάνι», Δήμου Καμποχώρων 
Χίου, σύμφωνα με τα στοιχεία της Υδρολογικής μελέτης 
Οριογραμμής τμήματος Ρέματος στην περιοχή «Νταμά¬ 
νι», του Δήμου Καμποχώρων Χίου, σύμφωνα με το από 
Ιούνιο 2004 Τοπογραφικό διάγραμμα του Τοπογράφου 
Μηχανικού Ράμου Βασιλείου, όπως αυτή ελέγχθηκε και 
θεωρήθηκε από την Δ.ΤΎ.Ν.Α. Χίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Σεπτεμβρίου 2004 

Ο Γενικός Γραμματέας Περιφέρειας κ.α.α. 

ΠΑΝΑΓΙΩΤΗΣ ΣΕΡΑΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 3193 (2) 

Έγκριση τροποποίησης εγκεκριμένου σχεδίου πόλεως 
Τριπόλεως στα Ο.Τ. 738-739. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

Τις διατάξεις: 

1) Του άρθρου 108 του Π.Δ. 30/1996 του κώδικα Νο¬ 
μαρχιακής Αυτοδιοίκησης. 

2) Του Ν.Δ. 17/7/1923 (περί σχεδίων πόλεων) όπως 
ισχύει σήμερα. 

3) Του Π.Δ. 3/4/29 (περί Γ.Ο.Κ.) όπως διατηρήθηκαν με 
το άρθρο 34 του Ν. 1577/1985. 

4) Του Ν. 1337/1983 όπως ισχύει σήμερα και των εκτε¬ 
λεστικών αυτού διαταγμάτων. 

5) Τους Ν. 1512/1985, 2218/1994 και 2240/1994. 

6) Την εγκύκλιο 1/16 καθώς και το τεύχος του 
Υ.ΠΕ.ΧΩ.ΔΕ. εγκύκλιος 55/13.6.1988 «οδηγίες και προ¬ 
διαγραφές για τροποποιήσεις και επεκτάσεις ρυμοτομι¬ 
κών σχεδίων». 

7) Τα από 9.11.59 Β.Δ. και 23.10.1959 Β.Δ.Φ.Ε.Κ. 11 - πε¬ 
ρί «σχεδίου πόλεως Τριπόλεως» όπως αυτά ισχύουν σή¬ 
μερα. 

8) Την 2279/14.7.1995 απόφαση του Νομάρχη Αρκα¬ 
δίας (ΦΕΚ 595/7.8.1995) σχετικά με την αναθεώρηση του 
ρυμοτομικού σχεδίου του Δήμου Τρίπολης. 

9) Την 635/2003 απόφαση του Δ.Σ. του Δήμου Τρίπολης 
σχετικά με την έγκριση και ανάρτηση της πρότασης τρο¬ 
ποποίησης του σχεδίου πόλεως. 

10) Την με αριθ. πρωτ. 3364/24.2.2004 ανακοίνωση του 
Δημάρχου Τριπόλεως σχετικά με την ανάρτηση της πρό¬ 
τασης τροποποίησης που δημοσιεύθηκε στις τοπικές 
εφημερίδες Καθημερινά Νέα και Αρκαδικές Ειδήσεις και 
στην Αθηναϊκή εφημερίδα Γενική Δημοπρασιών καθώς 
και στο Δημοτικό Ραδιοφωνικό Σταθμό Τριπόλεως. 

11) Το γεγονός ότι, κατά την ανάρτηση της τροποποίη¬ 
σης δεν υπεβλήθησαν ενστάσεις. 

12) Την σύμφωνη γνωμοδότηση του Συμβουλίου του 
ΠΕ.ΧΩ.ΔΕ Ν. Αρκαδίας (πρακτικό Νο2/24.5.2004). 

13) Το γεγονός ότι, η προτεινόμενη τροποποίηση, σ’ εκεί¬ 
νο το σημείο του σχεδίου πόλεως Τρίπολης δεν δημιουργεί 
πρόβλημα στην πολεοδομική οργάνωση της περιοχής, δεν 
μειώνει τους υφιστάμενους κοινόχρηστους χώρους, ανα¬ 


βαθμίζει αισθητικά και πολεοδομικά τους οδικούς άξονες 
Καλαβρύτων και Αγίου Γεωργίου και εξασφαλίζονται οι 
ισχύουσες αθλητικές προδιαγραφές για την κατασκευή των 
εγκαταστάσεων κλειστού προπονητηρίου στίβου και χώ¬ 
ρου προθερμαντηρίου και ρίψεων, αποφασίζουμε: 

Την τροποποίηση του εγκεκριμένου σχεδίου πόλεως 
Τριπόλεως, στα Ο.Τ. 738 και 739 σύμφωνα με τη γνωμο¬ 
δότηση του Συμβουλίου του ΠΕ.ΧΩ.ΔΕ Νομού Αρκαδίας 
Πρακτικό Νο 2/24.5.2004 όπως αυτή φαίνεται στο από Δε¬ 
κέμβριο του 2003 τοπογραφικό διάγραμμα του Αγρονό¬ 
μου Τοπογράφου Μηχανικού Λυμπεράκη Ιωάννη κλίμα¬ 
κας 1:500 , και συγκεκριμένα: 

α) Την κατάργηση του προβλεπόμενου δρόμου δυτικά 
του Ο.Τ. 739 και ενσωμάτωση του στο οικοδομικό τετρά¬ 
γωνο προκειμένου να εξασφαλιστεί ο απαιτούμενος χώ¬ 
ρος για την κατασκευή των εγκαταστάσεων κλειστού 
προπονητηρίου στίβου και χώρου προθερμαντηρίου και 
ρίψεων σύμφωνα με τις ισχύουσες αθλητικές προδιαγρα¬ 
φές ώστε να υπάρχει η δυνατότητα διεξαγωγής επίσημων 
αγώνων. 

β) Την ενοποίηση των Ο.Τ. 738 και 739 για την καλύτε¬ 
ρη χωροθέτηση και οργάνωση των αθλητικών εγκατα¬ 
στάσεων. 

γ) Την δημιουργία κοινόχρηστων χώρων τόσο κατά μή¬ 
κος της οδού Αγίου Γεωργίου όσο και επί της οδού Καλα¬ 
βρύτων σύμφωνα με το πιο πάνω τοπογραφικό διάγραμ¬ 
μα με σκοπό τόσο την διατήρηση του ισοζυγίου των εγκε¬ 
κριμένων κοινόχρηστων χώρων όσο και την αισθητική και 
πολεοδομική αναβάθμιση των δύο οδικών αξόνων (Καλα¬ 
βρύτων και Αγίου Γ εωργίου) που αποτελούν βασικό οδικό 
δίκτυο για την Τρίπολη. 

Από τις διατάξεις αυτής της Απόφασης , δεν προκαλεί- 
ται δαπάνη σε βάρος του προϋπολογισμού του Δήμου 
Τριπόλεως. 

Η απόφαση αυτή ισχύει από της δημοσίευσης της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 26 Αυγούστου 2004 
Ο Νομάρχης 

ΔΗΜΗΤΡΙΟΣ ΚΩΝΣΤΑΝΤΟΠΟΥΛΟΣ 

